**Klinika za infektivne bolesti**

**Informacije za pacijente o potrebnoj dokumentaciji prilikom prijema / otpusta iz bolnice**

Prilikom **prijema** u Kliniku za infektivne bolesti pacijenti trebaju imati uputnicu za bolničko liječenje od svoga liječnika obiteljske medicine, te uredno ovjerenu zdravstvenu iskaznicu.

Na prijemu u bolnicu pacijent treba potpisati propisanu dokumentaciju:

* Pristanak pacijenata na predloženu medicinsku mjeru / odbijanje medicinske mjere broj. 7400/21 od 04. listopada 2021. godine.
* Primitak osobnih i vrijednosnih stvari pacijenta broj: 8248/21 od 29. listopada 2021. godine.

Ukoliko zdravstveno stanje ili starosna dob pacijenta ne dozvoljava da vlastoručno potpiše iste obrasce to je dužna napraviti pratnja bolesnika, član obitelji/roditelj/ zakonski skrbnik.

Prilikom **otpusta** iz Klinike za infektivne bolesti liječnik je dužan bolesniku izdati otpusnicu koja je potpisana od strane liječnika, medicinske sestre i bolesnika sa naputkom o daljnjem tretmanu. Ukoliko bolesnik ne dobije otpusno pismo na dan otpusta iz bolnice dužan je doći po isto u dogovoreno vrijeme s liječnikom i prilikom naknadnog preuzimanja potpisati obrazac kojim potvrđuje da je isto preuzeto.